### Årsmelding for 2024 fra styret i Alta IF håndballgruppa

**Styrets sammensetning etter årlig møte 21.februar 2024:**

**Leder Lene Johansen valgt til 2026
Nestleder Ann Merete Reinstad valgt til 2025
Sportslig leder senior Ronny Hermansen valgt til 2026
Styremedlem Morten Skåttet valgt til 2025
Styremedlem Svenn Sønvisen Gunnes valgt til 2025
Styremedlem Jørn Suhr valgt til 2024
Vara Anne Mette Thomassen valgt til 2025**

 **Organisasjon**Det har vært avholdt 11 styremøter i 2024 hvor det har vært behandlet 78 saker. Styret har vært en aktiv bidragsyter.

Medlemmer i håndballgruppa pr. 31.12.2024

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **År** | **K0-5** | **K6-12** | **K13-19** | **K20-25** | **K26-** | **M0-5** | **M6-12** | **M13-19** | **M20-25** | **M26-** | **Kvinner** | **Menn** | **Totalt** |
| **2014** | 1 | 166 | 62 | 2 | 36 | 0 | 106 | 47 | 8 | 37 | 267 | 198 | 465 |
| **2015** | 1 | 172 | 77 | 12 | 54 | 2 | 120 | 60 | 11 | 54 | 316 | 247 | 563 |
| **2016** | 1 | 163 | 81 | 16 | 62 | 1 | 109 | 71 | 15 | 56 | 323 | 252 | 575 |
| **2017** | 2 | 158 | 90 | 7 | 68 | 2 | 117 | 68 | 25 | 73 | 325 | 285 | 610 |
| **2018** | 2 | 129 | 98 | 18 | 75 | 1 | 98 | 77 | 15 | 70 | 321 | 261 | 582 |
| **2019** | 6 | 105 | 109 | 18 | 77 | 3 | 77 | 91 | 26 | 69 | 315 | 266 | 581 |
| **2020** | 5 | 100 | 115 | 23 | 76 | 7 | 63 | 109 | 29 | 71 | 317 | 279 | 596 |
| **2021** | 4 | 98 | 121 | 44 | 86 | 8 | 83 | 108 | 20 | 72 | 354 | 291 | 645 |
| **2022** | 9 | 86 | 129 | 39 | 99 | 7 | 86 | 103 | 21 | 78 | 362 | 295 | 657 |
| **2023** | 5 | 140 | 105 | 41 | 121 | 7 | 113 | 65 | 24 | 109 | 412 | 311 | 723 |
| **2024** | 13 | 124 | 103 | 47 | 130 | 15 | 99 | 57 | 29 | 96 | 417 | 296 | 713 |

**Administrasjon**

Christine Masvik har vært ansatt som administrativ leder i 100% og Magnus Lyng Kristensen var ansatt som Markedsansvarlig i 60% stilling inntil han flyttet til Tromsø høsten 2024. Da ble stillingen redusert til 15% med ansvar for sosiale medier, materiell til arrangement og romjulsturneringen.

Håndballgruppa har en liten administrasjon, men dere er fleksible og stiller opp nær sagt til alle døgnets tider når det er behov. Styret ønsker å takke Christine og Magnus for engasjementet og innsatsen dere har lagt ned for klubben vår i året som har gått.

**Sportslig senior**

Etter nedrykk fra 2-div herrer med minst mulig margin mistet vi en god del av de eldste spillerne våre.

Det ble da satset på yngre spillere fra Alta IF og Bul, og lagt til rette for en satsning på G18, G20 spillere gjennom Lerøyserien og Regionsturnering for G20.

Dette har gjort at guttene har fått meget god matchtrening igjennom hele sesongen, noe som var nødvendig siden Nord-Norsk 3-div gir begrenset motstand og kamptilbud.

Spillerne i denne aldersgruppa utgjør også i all hovedsak troppen i A-stallen i 3-div, blandet med de eldre etablerte spillerne som valgte å fortsette etter nedrykket.

Spillergruppa teller ca 25 spillere som har hatt godt oppmøte på treninger.

Trenerteamet G18, G20 og A-laget består av Kai Erik Bull, Jan Nikolaisen, Linda Hove, Erlend Vikdal og Andrius Kliore (Fysisk Trener).

Linda Og Erlend har hatt ansvaret for rekrutt G18.

Vi kjemper pr dags dato om opprykk til 2-div med Bodø2 som leder på oss med ett poeng når kampen mot de i Bodø gjenstår.

G20 kvalifiserte seg for A-sluttspill som vil pågå i 2025.

Alta 2 er et tilbud til de som vil trene litt og spiller for å ha det gøy,

Svenn Sønvisen Gunnes styrer disse guttene som teller 15-20 spillere. Vi ser at der er et behov for et tilbud til de som ikke vil satse så hardt.

Vi stiller med ett damelag i 3-div og ett i 4-div.

Liss Bruer og Aud Hestvik styrer en gruppe på 18-20 spillere, gruppa er en blanding mellom unge og etablerte spillere som pr dags dato ligger sist i avdelinga med 6poeng, kun 3poeng bak NOR.

Alta 2 Ligger sist i avdelinga si med to poeng på 6 kamper, dette er et flott tilbud til damene som ønsker å spille litt handball og ha det gøy med det.

Vi stilte opp med ett J20 lag i regionserien, dessverre klarte de ikke kvalifisere seg til videre spill i Regionserien.

Vi mobilisere for å rykke opp til 2-div med herrelaget og etter hvert stabilisere oss i øvre halvdel av tabellen.

Damelaget er godt etablert i 3-div og håper å klatre litt til på tabellen i løpet av sesongen.

Vi fortsetter satsingen på rekruttene i klubben for å sikre tilgangen til lokale gutter på A laget i årene som kommer*.*

**Sportslig barn & unge**

Sportslig utvalg har i år også bestått av Ann Merete Reinstad, Jeanette Holten Langås, Inger Johanne Skaaden, Torstein Simonsen, Viggo Lind og Øyvind Holst.

Vi har hatt noen saker på bordet som er behandlet. Samt at vi har vært observatører på en sak.

Håndballsesongen 2024/2025 er godt i gang og vi kan melde om masse god håndballglede og prestasjoner.

Alle våre lag har hatt trenere på plass til sesongstart, foruten om G16. Vi har jobbet masse med dette kullet både med spillere og trenerkandidater. Dette endte dessverre med at vi ikke hadde spillere nok og vi klarte ikke å få på plass trenere. Resultatet ble at de spillerne som var igjen tok overgang til BUL.

Men vi er heldige i klubben som har så mange flinke og dedikerte trenere som gjør en helt fantastisk jobb hver uke i hallen. De sørger for at Altabarn og unge får et flott håndballtilbud.

Vi har 24 lag i seriespill (10-18 år)

I år utgikk samarbeid med BUL på G16 på grunn av at vi ikke har lag i denne årsklassen.

Alta IF har på aldersbestemt deltatt på flere flotte håndballturneringer. Vi deltok på nyttårsturneringen i Kirkenes 5-7 januar med 4 lag. Og vi deltok på nyttårsturneringen i Tromsø 5-7 januar med 11 lag. Vi deltok i Kiruna 1-3.november med svært mange lag.

Vi selv Alta IF håndball har arrangert Altaturneringen i håndball 2.-4.februar. Dette ble en flott opplevelse for mange håndballglade barn og ungdommer. Vi har hatt mange tilreisende lag slik som vi pleier.

Våre aller minste spillere tilhører barneidretten. De har sin egen turnering i oktober og desember. Høstslippen og Harila-Cup. Det er flott å se alle de minste kose seg i hallen.

Så å si alle seriekamper har blitt avholdt som planlagt etter terminlisten, kun noen få avlysninger/utsettelser på grunn av vær og veiforhold.

Det er svært gledelig å se at vi har så mange spillere på enkelte alderstrinn at de har flere lag påmeldt i serien. Denne trenden skal vi fortsette å legge til rette for.

**Økonomi**

Alta IF Håndballgruppa gikk med underskudd i 2024, dette skyldes i stor grad høye reisekostnader og arrangementskostander. Likviditeten er god.

**Arrangement**

Håndballgruppa har vært arrangør for Høstsleppen, Harila cup og Altaturneringen. Vi har også vært medarrangør av Handelsmessa.

Alta IF Håndball har jobbet videre sammen med [Vefas](https://spenstalta-my.sharepoint.com/%3Aw%3A/g/personal/lene_spenstalta_no/Ea5LMNkkACxAtx76BLMJlHwB-MtAiAsmZYV9F2PProt5MQ) Retur om å bli en mer miljøvennlig klubb.

Styret takker våre tillitsvalgte, medlemmer, foresatte og alle samarbeidspartnere for innsatsen og engasjementet i 2024.